ભરૂચ, રાજપીપળા, અંકલેશ્વર: દેશની સર્વોચ્ચ અદાલતે એટ્રોસીટી એકટની કલમમાં કરેલા સુધારાના વિરોધમાં સોમવારે ભારત બંધના અપાયેલા એલાનની અસર ભરૂચ અને નર્મદા જિલ્લામાં પણ જોવા મળી હતી. ભરૂચ અને અંકલેશ્વર શહેરમાં વિવિધ સંગઠનો તેમજ કોંગ્રેસના કાર્યકરોએ રસ્તા પર બેસી જઇ ચકકાજા કર્યો હતો. આદિવાસી વિસ્તારોમાં બંધની જડબેસલાક અસર જોવા મળી હતી જયારે શહેરોમાં જનજીવન રાબેતા મુજબ રહયું હતું.